./data/phi0474/phi012/phi0474.phi012.perseus-lat2.xml
Flaccum, hominem cum semper in re publica, tum in magistratibus				gerendis, in sacerdotio caerimoniisque quibus praeerat diligentissimum, nefarii				sceleris ac parricidi mortuum condemnabimus? adiungemus ad hanc labem ignominiamque				mortis etiam C  Mari nomen? C  Marium, quem vere patrem patriae, parentem, inquam,				vestrae libertatis atque huiusce rei publicae possumus dicere, sceleris ac parricidi				nefarii mortuum condemnabimus?